google/wiki40b huggingface dataset:
Kjell Nordby

Fotball

Nordby dømte 73 kamper på 15 sesonger i den norske toppdivisjonen. Han dømte også cupfinalen i 1987 mellom Bryne og Brann. Han var en av initiavtivtakerne til Norsk Fotballdommerforening, og var foreningens første formann (1986–1991).

Militær karriere

Nordby var flyger i Luftforsvaret, og hadde 2700 flytimer på Northrop F-5. Han var pilot da prinsesse Märtha Louise fikk en flytur i en F-5B som gave fra Luftforsvaret til hennes 18-årsdag. Nordby var en av de første pilotene i Norge som fikk opplæring i å fly F-16.
I sin tid i Luftforsvaret var Norby blant annet sjef for Andøya flystasjon og Luftoperativ inspektør. I 2003 ble han utnevnt til generalmajor og ble Deputy Commander (nestkommanderende) for NATOs CAOC i High Wycombe i England.
Gravberget

Gravberget er ei skogbygd i Våler kommune i Hedmark. Den ligger øst for Ulvåa, rundt 35 km nordøst for kommunesenteret Våler. Gravberget gård ble først ryddet av skogfinner. Norsk elgsenter holdt i en årrekke til på gårdsanlegget, men gikk konkurs i 2012. Gravberget kirke, som var en gave til bygda fra Borregaard skoger, er kjent for sin særpregede arkitektur.
Stabæk Fotball Kvinner

Historikk

I sesongen 2008 vant Stabæk sin avdeling i 4. divisjon og spilte kvalifisering til opprykk mot Linderud-Grei Toppfotball 2 og Eidskog Fotball. Sistnevnte vant og Stabæk kom sist. Stabæk vant samme år kretsmesterskapet for 4. divisjon over Linderud-Grei 2 med 3-1.

Overtakelsen av Asker i 2008

I 2008 var det spekulasjoner om Asker Fotball Kvinner skulle bli tatt over av Stabæks kvinnelag, noe som ville medføre at Stabæk ville ta over Askers plass i Toppserien. Det ble den 29. august bestemt i Stabæk Fotballs årsmøte at styret kunne gå i forhandlinger om overtakelse av Asker såfremt de økonomiske betingelsene var i orden. Det var snakk om 2,5 millioner kroner som manglet på de 5,5 millioner det var beregnet på å drifte fotballaget. Den økonomiske situasjonen falt ikke på plass, og Stabæk Fotball trakk seg den 10. oktober fra samarbeidet. Saken var likevel ikke ferdigbehandlet og den 23. oktober erklærte Stabæk-leder Mimi Berdal at de hadde funnet ressursene til å ta over Asker Fotball Kvinner. Selv om løsningen først kom på plass etter tidsfristen til NFF, godkjente NFF toppseriesøknaden til Stabæk, og laget ble klart for Toppseriespill fra og med 2009.

Toppserien 2009

Stabæk satte publikumsrekord i sin første kamp i Toppserien. Den nye rekorden er på 1321 tilskuere på hjemmebane mot Røa, og er en forbedring på 49 tilskuere fra forrige rekord. Stabæk var store favoritter før sesongstart, ettersom de hadde fått tak i Trine Bjerke Rønning, Solveig Gulbrandsen, Kristy Moore og den danske toppscorer Maiken With Pape. De tok også en solid ledelse i de første kampene med fire strake seire, før de fikk sin første uavgjort, etter å ha rotet bort en tomålsledelse mot Trondheims-Ørn. Deretter vant de tre kamper før de begynte sin verste rekke i sesongen, tre kamper på rad med poengtap; først to uavgjort mot Arna-Bjørnar, hvor Melissa Wiik utlignet i siste spilleminutt, og Klepp, og deretter tapte de overraskende borte mot Kolbotn, og falt ned til tredjeplass på tabellen etter 11. serierunde. 
Stabæk vant så åtte kamper på rad, før de spilte uavgjort mot Fløya. Dermed lå Stabæk tre poeng bak Røa, men med betydelig bedre målforskjell, før siste serierunde. Siste kamp var borte mot nettopp Røa, og med seier ville Stabæk ha vunnet. Oppgjøret endte imidlertid 0-0, og Stabæk måtte nøye seg med sølv. I cupen ble Stabæk slått ut borte mot Fløya etter straffespark i åttedelsfinalen. Noe etter sesongslutt ble det annonsert at trener Jan Aksel Opsahl Odden sluttet med umiddelbar virkning. Noe senere ble Roger Finjord lansert som ny trener.
Gouda

Uttale

Gouda uttales med samme diftong som i aula eller Klaus.
NM i bryting 1997

NM i bryting 1997 ble arrangert i Fredrikstad 3.-4. mai (menn) og Ålesund 12.-13. april (kvinner). 
Kongepokalene ble vunnet av Trond Aril Larsen og Mette Barlie.
QNX

QNX er et kommersielt og proprietært sanntids operativsystem (OS) basert på en mikrokjerne-arkitektur, fra QNX Software Systems som eies av Harman International Industries.  Det ligner på Unix og følger POSIX-standarden.  Det er antageligvis det mest vellykkede mikrokjerne-OSet på markedet.
QNX stammer fra 1982, og ble revidert mange ganger i årene som fulgte.  Selskapet het på den tiden Quantum Software Systems.  Midt på 1990-tallet var det så nært POSIX-standarden at de bestemte seg for å skrive om for å følge standarden helt.  På slutten av årtiet så navnet selskapet seg om til det nåværende navnet etter konflikter med harddisk-produsenten av samme navn.
Noen viktige konkurrenter er VxWorks, Linux, THEOS, Windows CE og OS-9.
Melindea

Utseende

Nokså små (ca. 3-4 millimeter), avlangt ovale, brunsvarte, matte bladbiller. Pronotum og dekkvingene danner en kontinerlig kurve, pronotum er svært tett punktert.

Levevis

Både larvene og de voksne (imago) er planteetere.

Utbredelse

Slekten er utbredt i Afrika.
Måseskjæret 1

Måseskjæret, Kahrsegården eller Holen er et lyststed med adresse Måseskjæret 1 i bydelen Sandviken i Bergen. Lystedet har fått sitt nåværende navn fra holmen like utenfor. Bygningen ble oppført av Christopher Kahrs i 1795. Huset er en enetasjes bygningen med et høyt valmtak og midtark. Hovedfasaden preges av to symmetrisk plasserte innganger. Dette er et dobbelthus og trolig holdt herskapet til i den nordlige delen og pakteren til mot syd.
Eiendommen var i familien Kahrs eie fram kaptein Martin Borthen overtok denne i 1916. Senere ble den overtatt av Bergen kommune og i en periode planla man å rive huset og gjenreise det på Gamle Bergen Museum.
Lyststedet Måseskjæret ble fredet av Riksantikvaren i 1927.
Ekserserplass

Ekserserplass (norr. mór). Fra gammelt en flat slette, ofte tørr og sandet eller flat skogsmark eller sandmo. I moderne språk en øvingsplass for militære avdelinger. Opprinnelig nær knyttet til eksersis som er avledet av øvelse, men i dag oppfatte som trening i sluttet orden. Moderne militærleire kan fortsatt inneholde historiske elementer som Hvalsmoen og Eggemoen eller Ulven ekserserplass.
Uttrykket "å være på moen", innebærer å utføre militærtjeneste.
Fronesis

Fronesis (gresk φρόνησις, phronesis, «forstandighet») er ifølge den greske filosofen Aristoteles en intellektuell dygd og kompetanse som omfatter praktisk klokskap, fornuft og skjønn som tilegnes gjennom erfaring over tid.
Praktisk visdom er en av tre intellektuelle dygder hos Aristoteles. De andre er viten og kunnen. Eksempler på moralske dygder hos Aristoteles er mot, måtehold, rettferdighet, vennlighet og ærlighet.
Pieter Huistra

Landslaget

Pieter Huistra spilte 8 landskamper for Nederlands herrelandslag.
Løperjenten

Handling

Løperjenten beskriver Bergen anno 1948. Filmens protagonist er den syv år gamle Kamilla, som vokser opp i et samfunn under gjenoppbygging og i en familie i full oppløsning. Foreldrene er mest opptatt av penger og seg selv. Men i sin jevnaldrende venn Svein finner Kamilla kjærligheten og solidariteten hun savner. Sammen går de to barna storøyde gjennom et liv og en tilværelse preget av svartebørs og ekteskapskriser.
Tathāgata

Tathāgata (sanskrit/pali: तथागत; kinesisk: 如來; pinyin: rúlái; Wade–Giles: ju-lai; koreansk: 여래; japansk: Nyorai; tibetansk: de bzhin gshegs pa) er en buddhatittel. Den betegner en som er kommet frem til den fullkomne opplysning. Dette er en avb de ti titler som knyttes til Buddha Shakyamuni; den tittel han helv benyttet når han talte om seg selv eller andre buddhaer.
I Mahayana representerer tathagata  Buddha i hans tre aspekter (trikaya). Han er både det fullkomne menneske som kan manifestere seg i enhver form og er utstyrt med en buddhas ti krefter dashabala, og det kosmiske prinsipp, universets essens, det ikke-betingede, ufødte. Han er formidler mellom det essensielle og den fenomenale verden. Mange ganger likestilles tathagata som absolutt med Prajna og Shunyata.
Begrepet betegner også de fem transcendente buddhaer (adibuddha) av buddhafamiliene (Buddhakula).
I Vajrayana er tathagata et mangfoldig anvendt ordnende prinsipp i ikonografi og symbolikk (trikaya).
I Diamantsutraen heter det at Tathagata er i besittelse både av sitt organiske øye, det guddommelige øye, visdommens øye og buddhaøyet.
Vilho Lampi

Familie

Lampis foreldre var Anton Henrik Lampi (født 18. januar 1875, død 29. mai 1929) og Maria Sofia Lampi (født 17. juli 1873, død 18. januar 1951). Vilho var eldst i en søskenflokk på ti: Vilho (1898–1936), Martta (1899-?), Martti (1900–1950), Arvo (1902–1968), Ester (1903–1990), Erkki (1905–1973), Rafael (1907–1986), Anna-Liisa (1907–1943), Antero (1911-?) og Esko (1914–1973).

Litteratur om Lampi

Rintala, Paavo. Jumala on kauneus (Gud er skjønnhet). Otava 1959

Aalto, Eeli. Vilho Lampi – lakeuden maalari. Karisto 1967.

Junttila, Marja (red.) Vilho Lampi (1840–1936). Ars Nordica 1998.
Boken Jumala on kauneus (1959) av den finske forfatteren Paavo Rintala (1930–1999) er delvis basert på livet til Lampi. Hovedpersonen hengir sitt liv til Skjønnheten, men begår selvmord når han mister troen på sin kunst. Boken ble filmet i 1985 i regi av Hannu Heikinheimo.
Vektløfting under Middelhavslekene 1959

Vektløfting under Middelhavslekene 1959. Vektløfting var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Det var tredje gangen som vektløfting var med på programmet under Middelhavslekene. Det ble konkurrert i sju vektklasser i vektløfting, kun for menn. Den forente arabiske republikk ble beste nasjon med fem gullmedaljer foran Frankrike og Spania med en hver.
Norsk solkraft

Norsk Solkraft AS er et gründerselskap hvor prosjektet startet i år 2003, og stiftet som selskap i 2005. Selskapet har fokus på energiproduksjon, samt innovasjon og effektiviseringsprosesser i enkelte deler av verdikjeden innen solenergiindustrien. Selskapet har posisjonert seg med to forretningsområder i verdikjeden.

1. Entreprenør

Entreprenørvirksomheten skal utvikle, bygge, eie og drifte storskala solkraftanlegg i det europeiske markedet. Selskapet er etablert med datterselskaper i Italia, Spania og Hellas.

2. Produksjon av produkter

Produksjonsenheten har i samarbeid med flere ledende aktører innenfor solenergiindustrien utviklet innovative produkter hvor primærfokus er økt effektivitet og reduksjon av kostnader. Deler av produktporteføljen ble kommersialisert i 2007.
Selskapet har i tillegg utarbeidet et forprosjekt av en produksjonslinje for celle og modul med en kapasitet på 80 MW/år.
Norsk Solkraft AS er konkurs
Irving Point

Irving Point er et nes på østenden av Visokoi Island i Sør-Sandwichøyene. Det ble oppdaget og først grovt kartlagt i 1819 av en russisk ekspedisjon under Fabian Gottlieb von Bellingshausen. Det fikk navnet «Penguin Point» av et lag fra Discovery Investigations etter deres kartlegging i 1930 fordi pingviner hekker her. Navnet ble endret fordi det alt var i bruk andre steder. Irving Point ble anbefalt av UK Antarctic Place-Names Committee i 1953 og er oppkalt etter kapteinløytnant J. Irving som skisserte Sør-Sandwichøyene fra RRS «Discovery II» i 1930.

Kilder

(engelsk)  Denne artikkelen inneholder stoff som er offentlig eiendom fra United States Geological Survey-artikkelen  «Irving Point» (innhold fra Geographic Names Information System).
Asbecesta

Utseende

Middelsstore (5 - 7 millimeter), avlange bladbiller.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år, de regnet som skadedyr i Afrika. De voksne billene flyr godt og kan forflytte seg over betydelige avstander.

Utbredelse

Slekten er utbredt i Afrika og Asia.
Panamerikanske leker 1987

Panamerikanske leker 1987 var de tiende Panamerikanske leker, de ble arrangert i Indianapolis i USA i perioden 8. til 23. august 1987. Det var 4 360 utøvere fra trettiåtte nasjoner som deltok i tjueåtte sporter. USA ble beste nasjon med 168 gullmedaljer foran Cuba med 75.
Subhakaran av Datia

Subhakaran av Datia var fra 1640 til 1679 hersker over staten Datia i India. Han var sønn av statens grunnlegger Bhagwan Rao og etterfulgte sin far på tronen. Subhakaran støttet mogulriket og kjempet på Aurangzebs side i arvefølgestriden som fulgte etter stormogul Shah Jahans død i 1666. Han lå også i strid med marathaene.
Subhakaran ble som hersker etterfulgt av sin sønn Dalpat Rao.
Hjelmelandsfjorden

Hjelmelandsfjorden er en liten fjordarm av Boknafjorden i Hjelmeland kommune i Rogaland. Fjorden ligger nord for Hjelmelandsvågen og grenser til Gardssundfjorden i vest, Ombofjorden i nord og Jøsenfjorden i øst. Hjelmelandsfjorden kan regnes som både en fortsettelse av Ombofjorden og Gardssundsfjorden. Fra vest til øst måler fjorden 4 kilometer, mens den strekker seg 5 kilometer fra Ombofjorden i nord og sørvestover til nordøstsida av Randøy.
Ved Randøy fortsetter Ølesundet frem sørvestover til Fisterfjorden på andre siden.
Et trekantet fergesamband krysser Hjelmelandsfjorden. Fra Hjelmelandsvågen går det ferge til Nesvik på Jøsneset på nordvestsiden og til Skipavik på Ombo i nordøst. Mellom Nesvik og Skipavik går det og ferge.
Naukograd

En naukograd (russisk: наукоград), eller vitenskapsby, er en formell betegnelse på byer, i Russland og tidligere i Sovjetunionen, med høy konsentrasjon av virksomheter og anlegg innen forskning og utvikling. Noen av byene ble i Sovjet-tiden spesifikt bygget med disse formålene for øye. Enkelte av byene var hemmelige, og inngikk i et større system av lukkede byer i SSSR. I Russland etter Sovjetunionens fall blir uttrykket brukt om rundt sytti byer med store konsentrasjoner av vitenskapelig forskning og produksjon. Uttrykket refererer også spesifikt til et mindre antall byer som fra 2000 er blitt offisielt anerkjent for sin vitenskapelige dyktighet, og som av den grunn får spesielle privilegier.
Blant de mere generelle naukogradene ligger rundt tretti i Moskva oblast og resten hovedsakelig i regionene Volga, Ural og Sibir. Kun noen få av dem er fremdeles «lukket». Det er bare ti av de lukkede byer hvor Russlands kjernefysiske militære arbeid ennå pågår. Noen av naukogradene har fremdeles militære forbindelser, som for eksempel Frjazino som utvikler avanserte radio- og elektronikksystemer, men de fleste fokuserer nå på sivilt arbeid ved hjelp av vestlig støtte. Blant de mest berømte naukogradene er de som drives av Det russiske vitenskapsakademi, for eksempel Pusjtsjino, et senter for biologisk vitenskap, og Tsjernogolovka, et senter for fysikk og kjemi. Zelenograd, en by rundt 40 km fra Moskva, er Russlands senter for forskning, utdanning og produksjon innen elektronikk.
Den første byen som i 2000 offisielt ble utnevnt til «Naukograd» var Obninsk, en by med mange forskningsanlegg innen kjernefysiske og andre materialer, samt meteorologi og medisin. Tre andre fulgte like etter – Dubna, et internasjonalt kjernefysisk forskningssenter, Koroljov, hvor det ligger mange romforskningsanlegg, og Koltsovo i Akademgorodok ved Novosibirsk, som opprinnelig var hjemsted for Vector, senteret for biologisk krigføring, men som nå er et senter for farmasøytisk og medisinsk forskning. Reutov ble også naukograd en stund senere.
Chongli

Chongli (kinesisk: 崇礼县; pinyin: Chónglǐ Xiàn) er et fylke i provinsen Hebei i Folkerepublikken Kina. Det ligger under byprefekturet Zhangjiakou.
Fylket hadde 125 620 innbyggere i 1999.
Sentrum (politikk)

Historisk bakgrunn

Den klassiske inndelingen mellom høyre og venstre stammer fra den franske revolusjon da kong Ludvig XVI i 1789 innkalte den franske nasjonalforsamlingen, eller stenderforsamlingen. Kongen plasserte her sine konservative støttespillere til høyre for seg og de liberale og revolusjonære til venstre. Den politiske liberalismen var derfor fra begynnelsen av den klassiske venstresiden, mens høyresiden var de konservative som ville bevare det bestående systemet.
Etter sosialismens fremvekst kom de politiske liberalistene i et politisk vakuum. Liberalistene hadde tidligere, i likhet med sosialistene, ønsket samfunnsendringer, men sistnevnte gikk mye lenger i å ville forandre samfunnet. Liberalistene kom derfor selv i forsvarsposisjon for det bestående samfunnet og havnet derfor imellom de konservative og sosialistene. Etter hvert kom også liberalistene i strid med seg selv etter hvert som den økonomiske liberalismen så dagens lys. Mange av de klassiske liberalistene var skeptiske til de sosiale forskjellene frislepp av markedskrefter skapte og mente derfor staten måtte regulere markedet og skape et nettverk som fanget opp de som falt utenfor i et økonomisk liberalistisk system. Disse ble etter hvert kalt sosialliberalister. På 1800-tallet oppstod kristendemokrati som en viktig retning innen det politiske sentrum, særlig på det europeiske kontinentet, som kombinerte en sosial profil med motstand mot sosialismen. Særlig kjent ble det tyske Sentrumspartiet (Deutsche Zentrumspartei). Sentrum har siden 1800-tallet vært et vidtfavnende begrep som i europeisk politisk tradisjon har hatt kristendemokrati og sosialliberalisme som to fremtredende hovedstrømninger.

Politiske fellestrekk

Sentrum i politikken har aldri blitt klart definert og det er derfor vanskelig å definere hva sentrumpolitikk egentlig er. Dessuten varierer det også fra land til land og parti til parti hva sentrumspolitikk faktisk er. Sentrumspartier profilerer seg ofte som en «tredje vei» som alternativ til venstresiden og høyresiden. I det store og det hele er sentrum et kompromiss som etter eget syn tar det beste fra høyre og venstre i politikken. Skal man likevel si noe vektlegger sentrum som oftest, i likhet med venstresiden, også at staten skal ha en aktiv rolle i både marked og i velferdstjenester for å unngå store sosiale forskjeller. Men sentrum sier seg også enig med høyresiden i at markedsøkonomien er en bærebjelke for at økonomien skal fungere. Sentrumspartiene lander derfor gjerne på en blandingsøkonomisk modell, men at staten likevel ikke skal være så aktiv som sosialdemokratene ønsker.
Utover dette er det vanskelig å finne flere absolutte kjennetegn på sentrumspolitikk. For eksempel kan et sentrumsparti være svært verdikonservativt (som for eksempel Kristelig Folkeparti i Norge), mens andre kan være veldig liberale (som for eksempel Venstre i Norge).

Ideologier

Ikke mange ideologier regner seg selv for å tilhøre sentrum i politikken, men sosialliberalismen plasseres som regel her. I Norge regner kristendemokratiet seg som en sentrumsretning, men i andre europeiske land blir denne ideologien oftest tilregnet høyresiden.
Betel Haga

Betelkirken Auli og Årnes, tidligere Betel Haga, er en kristen frikirkelig menighet på Haga, på Nes i Akershus, tilsluttet den norske pinsebevegelsen. Menigheten ble stiftet i 1920. Med virkning fra 1. januar 2016 gikk menigheten Betania Årnes formelt inn i Betelkirken på Auli, og fra samme dato driver menigheten virksomhet på to steder. Menighetens ledelse består av en forstander, og et lederråd bestående av fem frivillige og innvalgte kvinner og menn i tillegg til forstanderen. 
Menigheten har 219 medlemmer pr 1. mai 2019.

Misjon

Betelkirken er engasjert i misjonsarbeid i Niger og Hviterussland.
Fanafjorden

Fanafjorden er en fjordarm som går fra Korsfjorden og 8,5 kilometer inn til bunnen av fjorden ved Fanahammeren. Selve fjorden ender ved ytre Milde og har Krokeidvika som avgrensing mot sør.
Fjorden har en dybde på ca. 100 meter ved utløpet og ca. 45-20 meter innerst.
Norne

Urd, Verdande og Skuld

De tre herskernornene heter Urd (representerer fortid), Verdande (nåtid) og Skuld (fremtid). De er søstre og tett forbundet med hverandre gjennom skjebnetråden, på samme måte som nettopp fortid, nåtid og fremtid. Herskernornene holder til ved Urds brønn ved verdenstreet Yggdrasil. Fosmark og Moe skriver i Guder, volver og sjamaner: en sammenlignende reise i gresk, norrøn og samisk mytologi:  
"Ved Urdarbrønn sitter de og øser vann og aur over verdenstreets rot, så det ikke skal tørke inn. (...) Nornene holder, bokstavelig talt, skjebnen i sine hender. For det er nornene som på håndtein spinner skjebnen, ikke bare for menneskene, men også for æsene."
Urd og Verdande (av det norrøne verbet verða, «bli») gir folk lykkelige skjebner, mens den yngste av dem, Skuld (av skulu, «skulle»), ofte krummer skjebnetrådene de to andre har spunnet, til mer tragiske endelikt. Det er også Skuld som bestemmer hvor lang tråden skal være.
Bryting under Asialekene 1974

Bryting under Asialekene 1974. Bryting var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var sjette gangen som bryting var på programmet under Asialekene. Det var elleve vektklasser i fristil og ti i gresk romersk stil for menn. Iran ble beste nasjon med tretten gullmedaljer foran Japan med fem.
Signe Nesbakkens vei (Oslo)

Signe Nesbakkens vei er en gangvei på Sinsen i Oslo. Veien går fra Sinsenveien til Båhusveien og passerer mellom gamle Sinsen Gymnas og Gjøvikbanen.
Veien er oppkalt etter Signe Nesbakken (1920–85), som var reinholder i den nærliggende Sinsen kirke og en aktiv deltaker i menighetsarbeidet der.
Veinavnet blei vedtatt av Grünerløkka bydelsutvalg 14. april 2011 som del av en pakke for å øke antall veier oppkalt etter kvinner.
Schömberg (Calw)

Schömberg er en kurby nord i Schwarzwald i Baden-Württemberg i Tyskland. Den ligger 15 km sør for Pforzheim på et platå mellom elven Enz med byen Wildbad i vest og Nagolddalen i øst med byen Bad Liebenzell i øst. Schömberg omfatter de mindre landsbyene Bieselsberg, Schwarzenberg, Langenbrand og Oberlengenhart.
Schömberg nevnes første gang i historiske dokumenter i 1170.
Selve kurstedet var Charlottenhöhe. Dette var tidligere et sanatorium for tuberkulosepasienter, omgitt av skog. Det ble anlagt i 1907 som Volksheilstätte (offentlig sanatorium). Det ble oppkalt etter dronning  Charlotte av Württemberg.
Paolo Di Canio

Spillerkarrière

Paolo Di Canio begynte sin karriere i Lazio, da han signerte for dem i 1985. Han var i Lazio til 1990, med unntak av en utlånsperiode til Ternana, før han gikk til en av italias aller største klubber: Juventus. 
Han ble i Juve i 3 vellykkede sesonger, før han ble solgt til Napoli og deretter AC Milan. I 1996 dro han til Celtic i Skottland. 
Han ble solgt videre til Sheffield Wednesday i 1997, etter å ha imponert for Celtic.
I januar 1999 ble han solgt til West Ham etter å ha kommet på kant med klubbledelsen.
Han var i London-klubben frem til 2003, da signerte han for Charlton.
I 2004 dro han tilbake til SS Lazio, før han signerte for Serie C2-laget AS Cisco Roma, i 2006.
10. mars 2008 kunngjorde Paolo Di canio at han la opp som fotballspiller.
Di Canio spilte aldri på landslaget. 
Han blir av mange husket for å ha tatt fair play til en nytt nivå, da han på en målsjanse tok ned et innlegg med hendene etter at motstanderens lags keeper hadde blitt skadet.

Trenerkarrière

I mai 2011 ble han ansatt som manager i den engelske klubben Swindon Town. I februar 2013 trakk han seg som manager etter uenigheter med styret i klubben og etter hans uttalelser 'brutte løfter fra styret'.
31. mars 2013 overtok han som hovedtrener i Sunderland FC som hadde sparket trener Martin O'Neill da klubben lå sjette sist i Premier League og ikke hadde vunnet på åtte kamper.  Laget holdt seg i Premier League med ett poengs margin. 22. september 2013 fikk han sparken da laget bare hadde tatt ett poeng på de fem første ligakampene.